Diskusjon:Pleiadene (gresk mytologi)

message: Jeg stusser litt på denne setningen: «Selv om Herodot samtidig forvekslet Pleiadene med Peleiadene, et orakel i Dodona, finnes tolkningen «duer» hos andre klassiske forfattere.» Har vi en referanse på det? Finn Bjørklid 26. des 2008 kl. 19:21 (CET)
replies: text: Ja vi har referanser. De kommer etterhvert. Jeg tenkte å merke artikkelen «arbeid pågår», men lot det være. Tanken var å innflette sitater fra de antikke forfatterne, med referanser til de antikke, originale kildene. I mellomtiden ble jeg opptatt av å erstatte artikkelens «røde lenker» med artikler. Og så er det på'n igjen, liksom med Annie Besant. Det ble nye røde lenker i de nye artiklene, og behov for enda flere artikler. Og slik har det bare ekspandert med artikler.

text: Simonides (fragment 555), Lamprokles (fragment 736), Aeschylus (Athenaeus, fragment 172) og flere av antikkens forfattere brukte konsekvent navneformen peleiades («hvite duer») om pleiadene. Dette gjelder også Hesiod, som tre steder i sitt episke verk om astronomi konsekvent skriver peleiader. Men jeg er ikke kommet så langt ennå. Og vet ikke helt hvordan det skal innflettes.

text: Utfordringen er å beholde artikkelens oversiktlighet og språkflyt, når utsagnene fra de antikke forfatterne etterhvert tilføyes, med referanser. Det meste er tenkearbeid. Er usikker på hvordan dette skal struktureres. Artikkelen bør ikke drukne i detaljer. På den andre siden er kildene og sitatene av de antikke forfatterne nødvendige referanser. Selve spørsmålet ditt beviser det.

text: Kanskje må jeg omstrukturere alt, lage en ny informativ, lettlest  og kortfattet innledning, og deretter tilføye sitatene. Istedetfor andre- og tredje-hånds påstander, er artikkelen tjent med de opprinnelige kildene.

text: Wikipedia mangler anbefalte og utmerkede artikler om astronomi. Først tenkte jeg å oversette deler av den utmerkede engelske artikkelen om Jupiter til norsk. Deretter vurderte jeg den utmerkede engelske artikkelen om planeten Saturn, og innflette dette i den norske. Og så begynte jeg å se på artikkelen om stjernehopen Pleiadene ... og oppdaget at det også er behov for en artikkel om de mytologiske pleiadene.

text: Etter å ha filosofert over norske navn på unreal mode og native mode (:Diskusjon:Reell modus), trengte jeg pause fra 8086 prosessoren. Jeg skiftet emne, og fikk i det minste skrevet noe fornuftig, istedetfor å fylle hodet med semantiske nyskapninger som «uvirkelig modus» og «innfødt modus». Av mangel på mindre fjollete norske navn på engelske ord, tok jeg pause og valgte et nytt emne. --Ranværing 26. des 2008 kl. 21:41 (CET)
replies: text: :Glemte å si at formålet med artikkelen ikke er å ta stilling. De lærde strides om hva Pleiade betyr, og det er fire ulike tolkninger. Hvite duer går igjen i mange av mytene, deriblant om Taygete.

text: :Greek Lyrics av D. Campell, Duckwort Publishing, juni 1982, ISBN 0862920086, inneholder også et sitat fra Alkman (7. århundre f.kr.): «For Peleiadene (duene) stiger opp gjennom Ambrosias natt liksom stjernen Seirios, når vi drar plogen til Orthria [daggryet].» (fragment 1)

text: :Det er selvsagt svært tenkelig at grekerne, som gamle sjøfarere, oppkalte Pleiadene etter dette «å seile» (plein). Grekerne benyttet dem som rettesnor til å navigere. Når de lærde strides, bør vi omtale ulike tolkninger. --Ranværing 26. des 2008 kl. 23:04 (CET)
thread_title:  [[Pleiadene (gresk mytologi)]]